দার্জিলিংয়ে দুর্ঘটনা, গাড়ি খাদে, মৃত ২ পর্যটক

ওয়েবডেস্ক- দার্জিলিংয়ে দুর্ঘটনার (Darjeeling Accident) কবলে পর্যটকদের গাড়ি (Tourist Car)। পাঙ্খাবাড়ির রাস্তা (Pankhabari Road) দিয়ে যাওয়ার  সময় খাদে পড়ল ওয়াগনর গাড়ি। ঘটনাস্থলেই মৃত্যু ২ পর্যটকের। পাঁচজন মিলে বেড়াতে গিয়েছিলেন দার্জিলিং। মৃতদের নাম সুমিত সিংহ ও রাজেশ পাসওয়ান। আহত রাজ সিং, ঠাকুর ও বিশ্বাস হাসপাতালে। শনিবার ভোরে বড়সড় দুর্ঘটনা।

পুলিশ জানিয়েছে, দার্জিলিংয়ের পাঙ্খাবাড়ির তিনঘুমটি এলাকায় এই পথদুর্ঘটনা ঘটেছে। নকশালবাড়ির বাসিন্দা। দার্জিলিংয়ে ছুটি কাটাতে গিয়েছিলেন পাঁচজন বন্ধু। পাহাড়ের দুর্যোগ কাটিয়ে ধীরে ধীরে ছন্দে ফিরছে উত্তরবঙ্গ। পর্যটকদেরও ভিড়ও তাই বাড়ছে। পর্যটন কেন্দ্রগুলিও খুলে গিয়েছে। এই পরিস্থিতিতে ভয়াবহ দুর্ঘটনা। গাড়িতে চালক সহ মোট পাঁচ জন ছিলেন বলে খবর।

আরও পড়ুন-  হাতে চ্যানেল, বের হচ্ছিল রক্ত! মহিলা চিকিৎসকের রহস্যমৃত্যু

জানা গেছে, এই পাঁচ বন্ধুর পাহাড়ে যাওয়ার শখ ছিল। প্রায়ই তারা গাড়ি নিয়ে পাহাড়ে যেতেন। দার্জিলিংয়ের পাঙ্খাবাড়ির কাছে পর্যটক সহ গাড়িটি খাদে গিয়ে পড়ে। ঘটনায় দুজনের মৃত্যু হয়, আহত তিনজন। তিনজনের অবস্থাই সংকটজনক। তাদের উত্তরবঙ্গ মেডিক্যাল কলেজ হাসপাতালে ভর্তি করা হয়েছে। তাদের বয়স ১৮ থেকে ২৫ এর মধ্যে। শনিবার ভোরে দুর্ঘটনা ঘটে। কীভাবে দুর্ঘটনা ঘটল, তদন্তে কার্শিয়ং থানার (Kurseong police station) পুলিশ।

শুক্রবার গভীর রাতে তারা দার্জিলিংয়ে গিয়েছিলেন। পরিবারে আপত্তি ছিল। শোনেনি তারা। শনিবার ভোরে দার্জিলিং থেকে ফেরার পথে পাঙ্খাবাড়ি রোডে (Pankhabari road) তাদের ওয়াগনর গাড়িটি দুর্ঘটনার কবলে পড়ে। পাঙ্খাবাড়ির তিনঘুমটির কাছে তাদের গাড়িটি প্রায় ৪০০ থেকে ৫০০ মিটার গভীর খাদে পড়ে যায়। গাড়ির ভিতরে থাকা পর্যটকদের চিৎকারে স্থানীয় বাসিন্দারা প্রথমে তাদের উদ্ধারের জন্য এগিয়ে আসে। তাঁরাই পুলিশে খবর দেয়। স্থানীয়দের সহযোগিতায় তাদের হাসপাতালে ভর্তি করা হয়। সকলেই শিলিগুড়ির নকশালবাড়ির বাসিন্দা।

পুলিশের প্রাথমিক অনুমান, তিনঘুমটির (Tingumti) কাছে বাঁক ঘুরতে গাড়িটি নিয়ন্ত্রণ হারিয়ে খাদে গড়িয়ে যায়। সেখানে মৃত্যু হয় সুমিত সিংহ ও রাজেশ পাসওয়ানের। আহত তিনজন রাজ সিং, ঠাকুর ও বিশ্বাস হাসপাতালে।চিকিৎসাধীন।

পাঙ্খাবাড়ি রোড অত্যন্ত খাড়াই একটি পাহাড়ি রাস্তা। খুব দক্ষ চালক ছাড়া এই রাস্তায় গাড়ি চালানো খুব কঠিন। খাড়াই ছাড়াও অসংখ্য বাঁক। সদ্য বিপর্যয় কাটিয়ে ছন্দে ফিরছিল উত্তরবঙ্গ। পুজো আগেই ফের বড়সড় দুর্ঘটনার সাক্ষী থাকল দার্জিলিং।

দেখুন আরও খবর-